Naturam genitricem ubique terrarum ab imo inchoare et 
ad superiora per gradus suos progredi constat. Cuius quidem 
rei singulare quoddam exemplum, in vastis desertis, a mari Ca- 
Spico in orientem excurrentibus, a me observatum, paucis ex- 
ponam. 
Tesqua Kirgisiensium, procul dubio maximam partem recen- 
tioribus orbis nostri temporibus genita, utpote quae lapidum 
formatione etiamnum perdurante iuventutem probent, Liche- 
num iamiam generationem moliuntur et prima laetioris in re- 
gnum vegetabilium progressus ex iis struunt fundamenta. 
Etenim, ubicunque solum non e puro sabulo, ventorum 
ludibrio, constet, sed luti aliquid salsi admixtum contineat, 
ibi superficies quoque Lichenibus ommnis generis contecta est, 
quorum interitu humus recens, ad perfectiores plantas apta, pro- 
ducitur. 
Alienas autem gigni formas, ubi solum et coelum tantopere 
a statu communi abscedunt, nemo mirabitur. Cuius equidem 
sententiae exempla magis, quam argumenta hodie tres singula- 
res Lichenum species prolaturus sum. 
